Moiynqūm

Moiynqūm (kaz. Мойынқұм) on hiekka-aavikko Kazakstanin Jambylin ja Türkıstanin alueilla. Se rajoittuu pohjoisessa Şujoen laaksoon ja etelässä Kirgiisivuoriin ja Qaratauhun. Aavikon pinta ala on noin 37 500 neliökilometriä. Sen pituus on kaakkois-luoteissuunnassa 500 ja leveys 50–150 kilometriä. Muinaisen merenpohjan ja Şujoen tuoma hiekka on pääosin kokonaan tai osittain saksaulien, tatarkasvien, marunoiden ja muun kasvillisuuden peittämää. Moiynqūmia käytetään talvilaitumena sekä osittain myös rehukasvien viljelyyn alueilla, joissa pohjavesi on lähellä maan pintaa. Vuotuinen sademäärä on 150–330 millimetriä. Lähteet